cyanic-selkie/wikianc huggingface dataset:
გიორგი IV დადიანი
1681 წელს სალიპარტიანოს მფლობელი გახდა. 1684 წელს ოდიშის მთავრად ლევან III დადიანის უკანონო შვილი ლევანი დასვა და თვითონ იგდო ხელთ სამთავროს ფაქტობრივი გამგებლობა. 1690-იდან დაუახლოვდა იმხანად დასავლეთ საქართველოს ერთ-ერთ უძლიერეს ფეოდალს გიორგი-მალაქია აბაშიძეს, გააძევა ლევან IV დადიანი და დამოუკიდებლად შეუდგა სამთავროს მართვას. მის წინააღმდეგ გამოვიდა გურიის მთავარი მამია III გურიელი, რომელსაც ოსმალეთის სულთანმა დადიანობა უბოძა, მაგრამ იგი  ოდიშში ვერ გაბატონდა. გიორგი IV დადიანის პოზიციები განსაკუთრებით გაძლიერდა 1701-იდან, როდესაც მან ცოლად შეირთო გიორგი-მალაქია აბაშიძის ასული თამარი. 1701-1706 შორის მან დადიანის ტიტული მიიღო და იურიდიულად დაიკანონა ოდიშის გამგებლობა. 1701 გიორგი IV დადიანს საკუთარი შვილები დაუპირისპირდნენ. იმერეთის მეფის დახმარებით მთავარი გახდა მისი ძე კაცია. კაციას გარდაცვალების (დაახლოებით 1710) შემდეგ გიორგი IV დადიანმა კვლავ დაიბრუნა დადიანობა. მან შეძლო შეეჩერებინა აფხაზ ფეოდალთა შემოტევები, თუმცა, ოდიშის ჩრდილო-დასავლეთი ნაწილის დაბრუნება ვერ მოახერხა. გიორგი IV დადიანის დროს ოდიშის სამთავროს შემადგენლობაში შევიდა ლეჩხუმი.
ლიტერატურა
კატეგორია:სამეგრელოს (ოდიშის) მთავრები
პრინცესა შარლოტის ყურე
სქოლიო
კატეგორია:ავსტრალიის ყურეები
გუანახუატო (მრავალმნიშვნელოვანი)
ტოპონიმი გუანახუატო შეიძლება აღნიშნავდეს:
პრინტერი
thumb|250px|პრინტერი პრინტერი — მოწყობილობა, რომლის საშუალებით ინფორმაცია ძირითადად მიიღება ქაღალდზე (შეიძლება გამჭვირვალე ფირზე, ან სხვ.). პრინტერის მრავალი მოდელი არსებობს. ისინი განსხვავდებიან წარმოებით, ინტერფეისით, ფუნქციური შესაძლებლობებით, მოქმედების პრინციპით.
პრინტერის საფუძველი რთული ელექტრო მექნიკური მოწყობილობაა. იგი უზრუნველყოფს გამოსახულების ფორმირებას, ქაღალდის გადაადგილებას, საღებავის მიწოდებას და სხვა. პრინტერის შემადგენლობაშია ელექტრული ნაწილი მართვის სქემით და ბუფერული დამახსოვრების მოწყობილობით.
გამოსახულების ფორმირებით პრინტერები იყოფა კონტურულ და რასტულ პრინტერებად:
ამჟამად პერსონალურ კომპიუტერებში გამოიყენება მხოლოდ რასტული პრინტერები. წერტილების გადატანის პრინციპით რასტული პრინტერები იყოფა მატრიცულ, ჭავლურ და ლაზერულ პრინტერებად.
რესურსები ინტერნეტში
კატეგორია:კომპიუტერი
თამარ ღვალაძე
თამარ ღვალაძე (ქალიშვილობის გვარი — კუცია) (დ. 22 თებერვალი, 1902, აბაშა — გ. 26 დეკემბერი, 1986, თბილისი) — ქართველი მკვლევარი-ბიბლიოგრაფი, პედაგოგი და საზოგადო მოღვაწე, საბიბლიოთეკო საქმის ორგანიზატორი საქართველოში, საქართველოს საპატიო (1960) და დამსახურებული (1962) ბიბლიოთეკარი, საქართველოს კულტურის დამსახურებული მოღვაწე (1967), ქართული მუსიკალური კულტურისა და ბოტანიკური მეცნიერების ბიბლიოგრაფიული კვლევის ფუძემდებელი. ადვოკატის და 1921-1937 წლების ეროვნულ-განმათავისუფლებელი მოძრაობის ერთ-ერთი ლიდერის ევგენ ღვალაძის მეუღლე.
ბიოგრაფია
დაიბადა სამეგრელოში, აბაშაში, ხე-ტყის მრეწველის, კომერსანტის და ქველმოქმედის ნესტორ კუციას (1871-1912) და დეკანოზ სოფრომ გაბილაიას ასულის — ელისაბედ გაბილაიას (1879-1923) ოჯახში. თამარ ღვალაძის ბაბუა მეთოდე კუცია (ხუცია) იყო სასულიერო მოღვაწე, არქიმანდრიტი, სუჯუნის წმ. გიორგის ეკლესიის წინამძღვარი, ხოლო ბებია — სალომე მიქაძე შეძლებული თავადის, ეკატერინე დადიანის მსახურთუხუცესის ნიკოლოზ მიქაძის ასული. თ. ღვალაძის უფროსი და ანა (ანიკო) კუცია-ჩოჩია (1898-1964) იყო ექიმი-პედიატრი, საქართველოს დამსახურებული ექიმი.
განათლება
თამარ ღვალაძემ ჯერ აბაშის ოთხკლასიანი ნორმალური სასწავლებელი დაასრულა (1917). 1920 წელს მან დაამთავრა თბილისის სახელმწიფო უნივერსიტეტთან (თსუ) არსებული სრული გიმნაზია - "საერთო განათლების კურსები" (იგივე "შალვა ნუცუბიძის კურსები"), ხოლო 1925 წელს თსუ-ის სიბრძნისმეტყველების ფაკულტეტის სიტყვიერების და ისტორიის განყოფილებები. გიმნაზიაში მას ასწავლიდა დიდი ქართველი მწერალი და საზოგადო მოღვაწე ვასილ ბარნოვი (ბარნაველი). სტუდენტობის წლებში თამარ ღვალაძე იყო საქართველოს ისტორიაში სტუდენტთა სამეცნიერო წრის აქტიური წევრი. ამ წრეს ხელმძღვანელობდა უნივერსიტეტის რექტორი, პროფესორი ივანე ჯავახიშვილი. აღსანიშნავია, რომ მისი სადიპლომო ნაშრომის "ზაქარია და ბესიკ გაბაშვილების შემოქმედება" ხელმძღვანელი იყო გამოჩენილი ქართველოლოგი, პროფესორი ალექსანდრე ცაგარელი.
კვლევითი, პედაგოგიური და საზოგადოებრივი მოღვაწეობა
უნივერსიტეტში სწავლის პარალელურად, 1920-1924 წლებში თამარ ღვალაძე ქართულ ენას და ლიტერატურას ასწავლიდა თბილისის ერთ-ერთ გიმნაზიაში.
1924 წელს სკოლისგარეშე განათლების რესპუბლიკური სახლის ბიბლიოთეკის (ყოფილი პუშკინის სახელობის ბიბლიოთეკის) დირექტორმა, ცნობილმა ბიბლიოგრაფმა და ეთნოგრაფმა ივანე ციციშვილმა იგი მიიწვია ხსენებული ბიბლიოთეკის უფროს ბიბლიოგრაფად. უნივერსიტეტის დამთავრებისთანავე, 1925 წელს თ. ღვალაძე დაინიშნა ამ ბიბლიოთეკის დირექტორის მოადგილედ. 1924 წელს მან დაიწყო ნაყოფიერი და ხანგრძლივი მოღვაწეობა მეცნიერული ბიბლიოგრაფიის დარგში. 1925 წელს მისი თანაავტორობით გამოიცა მეტად მნიშვნელოვანი ბიბლიოგრაფიული ნაშრომი - "ტფილისის ბიბლიოთეკების ქართული წიგნების შეერთებული კატალოგი". იმავე წელს იგი მონაწილეობდა პირველი ქართული ბიბლიოგრაფიული ჟურნალის "წიგნის მეგობარი" დაარსებაში (სულ გამოიცა ამ ჟურნალის 5 ნომერი).
1930 წელს სკოლისგარეშე განათლების რესპუბლიკური სახლის ბიბლიოთეკა დაიხურა და მისი მთელი წიგნადი ფონდი გადაეცა საქართველოს სახელმწიფო რესპუბლიკურ (საჯარო) ბიბლიოთეკას (ამჟამად საქართველოს პარლამენტის ილია ჭავჭავაძის სახელობის ეროვნული ბიბლიოთეკა). იმავე წელს თ. ღვალაძე მიწვეულ იქნა საჯარო ბიბლიოთეკის ცენტრალური წიგნთსაცავის გამგის მოადგილედ. 1934 წლის სექტემბერში იგი დაინიშნა საჯარო ბიბლიოთეკის რარიტეტის (იშვიათი წიგნების) განყოფილების გამგედ. ამ თანამდებობაზე მან შეცვალა საბიბლიოთეკო საქმის თვალსაჩინო ორგანიზატორი და ცნობილი საზოგადო მოღვაწე ვიქტორ ბროსე (დიდი ფრანგი ქართველოლოგის, აკადემიკოს მარი-ფელისიტე ბროსეს შვილიშვილი, დახვრიტეს კომუნისტებმა 1937 წელს).
1927 წელს თ. ღვალაძის უშუალო მონაწილეობით დაარსდა საქართველოს სახალხო განათლების სახელმწიფო რესპუბლიკური ბიბლიოთეკა, რომელიც დღეს ატარებს იაკობ გოგებაშვილის სახელს.
1928 წელს გამომცემლობამ "ქართული წიგნი" გამოსცა აკაკი წერეთლის "რჩეული თხზულებები"-ს მე-4 ტომი, რომელსაც დართული აქვს თამარ ღვალაძის მიერ შედგენილი ვრცელი ბიბლიოგრაფია "აკაკის ლირიკა", რომელიც წარმოადგენდა საბჭოთა პერიოდში აკაკის შემოქმედების პირველ მნიშვნელოვან ბიბლიოგრაფიულ გამოკვლევას.
"ლიტერატურული გაზეთი"-ს 1934 წლის 24-ე ნომერში გამოქვეყნდა თ. ღვალაძის მიერ შედგენილი ბიბლიოგრაფიული ნარკვევი "უცხოელი და რუსი ავტორები ტფილისზე".
1937 წელს დიდი უბედურება დაატყდა თავს თამარ ღვალაძეს, - დააპატიმრეს და ე.წ. "შინსახკომის" დიდი სამეულის გადაწყვეტილებით დახვრიტეს მისი მეუღლე, თვალსაჩინო ადვოკატი და საქართველოს 1921-1937 წლების ეროვნულ-განმათავისუფლებელი მოძრაობის ერთ-ერთი ლიდერი ევგენ ღვალაძე (1900-1937).
1938 წელს თ. ღვალაძე მიიწვიეს საქართველოს სახელმწიფო წიგნის პალატის მთავარ ბიბლიოგრაფად. სწორედ იმ დროს პალატამ მუშაობა დაიწყო მონუმენტურ ბიბლიოგრაფიულ გამოცემაზე, - "ქართული წიგნი"-ს 1629-1920 წლების მასალების მომცველ პირველ ტომზე. ეს უაღრესად მნიშვნელოვანი წიგნი გამოიცა 1941 წელს (თ. ღვალაძეს ეკუთვნის ამ გამოცემის 1893-1898 და 1905-1907 წლების მასალების აღწერილობები). აღსანიშნავია, რომ წიგნის მეცნიერ-კონსულტანტი იყო აკადემიკოსი ივანე ჯავახიშვილი (1876-1940).
1941 წელს თამარ ღვალაძის მონაწილეობით დაარსდა საქართველოს მეცნიერებათა აკადემიის ცენტრალური სამეცნიერო ბიბლიოთეკა (2006 წლიდან ეროვნული სამეცნიერო ბიბლიოთეკა). დაარსებისთანავე იგი არჩეულ იქნა ამ ბიბლიოთეკის სამეცნიერო საბჭოს წევრად.
1942-1945 წლებში იგი მუშაობდა მისი მეუღლის მშობლიური სოფლის სვერის (ჭიათურის რაიონი) საშუალო სკოლის ჯერ დირექტორის მოადგილედ-სასწავლო ნაწილის გამგედ, შემდეგ კი დირექტორის მოვალეობის შემსრულებლად. აქ თ. ღვალაძე ასწავლიდა საქართველოს ისტორიას.
1945 წელს იგი მიწვეულ იქნა საქართველოს მეცნიერებათა აკადემიის ბოტანიკის ინსტიტუტის (ამჟამად ნ. კეცხოველის სახელობის ბოტანიკის ინსტიტუტი) სამეცნიერო ბიბლიოთეკის გამგედ. 1946-1951 წლებში პარალელურად განაგებდა თბილისის ცენტრალური ბოტანიკური ბაღის სამეცნიერო ბიბლიოთეკას. ბოტანიკის ინსტიტუტის ბიბლიოთეკას თამარ ღვალაძე ხელმძღვანელობდა პენსიაში გასვლამდე, - 1970 წლის ივნისამდე. 1945 წელს ამ წიგნთსაცავში დაცული იყო 45 000 ერთეული, ხოლო 1970 წელს - 250 000-ზე მეტი. ეს ბიბლიოთეკა წარმოადგენს ბოტანიკური ლიტერატურის უდიდეს წიგნთსაცავს ამიერკავკასიაში და ერთ-ერთ უდიდესს ევრაზიაში. სწორედ თ. ღვალაძის ძალისხმევით გადაეცა ბიბლიოთეკას გამოჩენილი ბოტანიკოსების, აკადემიკოსების ნიკოლოზ ბუშის, ალექსანდრე გროსჰეიმისა და დიმიტრი სოსნოვსკის უნიკალური ბიბლიოთეკები.
1947 წელს საქართველოს წიგნის პალატამ გამოსცა თამარ ღვალაძის ფუძემდებლური ნაშრომი "ქართულ მუსიკალურ ნაწარმოებთა ბიბლიოგრაფია (1872-1946)", რომელმაც სათავე დაუდო ქართული მუსიკალური ხელოვნების ბიბლიოგრაფიულ კვლევას. წიგნის რედაქტორი იყო გამოჩენილი მუსიკისმცოდნე და ქართული მუსიკალური ფოლკლორის კვლევის ერთ-ერთი ფუძემდებელი, პროფესორი გრიგოლ ჩხიკვაძე (1898-1986). აღსანიშნავია, რომ თ. ღვალაძის მიერ დადგენილ იქნა არაერთი ქართული სანოტო გამოცემის ავტორი. გრ. ჩხიკვაძესთან ერთად მის მიერ დადგენილ იქნა პირველი ქართული სანოტო გამოცემის თარიღიც. გარდა ამისა, თ. ღვალაძის თაოსნობით საქართველოს წიგნის პალატაში დაარსდა სპეციალური პერიოდული ბიბლიოგრაფიული გამოცემა "ნოტების მატიანე".
1946 წელს იგი აირჩიეს საქართველოს მეცნიერებათა აკადემიის პრეზიდიუმის საბიბლიოთეკო სამეცნიერო საბჭოს წევრად. თ. ღვალაძე მეოთხედი საუკუნის მანძილზე კურირებდა მეცნიერებათა აკადემიის ბიოლოგიისა და სოფლის მეურნეობის განყოფილებების სამეცნიერო-კვლევითი ორგანიზაციების (ბოტანიკის, ზოოლოგიის, პალეობიოლოგიისა და მცენარეთა ბიოქიმიის ინსტიტუტები, თბილისის, სოხუმის და ბათუმის ბოტანიკური ბაღები) სამეცნიერო ბიბლიოთეკების მუშაობას.
1950-1951 წლებში გამომცემლობამ "ტექნიკა და შრომა" თამარ ღვალაძის თანაავტორობით გამოსცა "ქართული წიგნი"-ს მე-2 ტომის პირველი და მეორე ნაკვეთები (1921-1945 წლების მასალების აღწერილობები). მას ეკუთვნის ამ გამოცემის 1921-1933 წლების აღწერილობები.
თ. ღვალაძე ითვლება ქართული ბოტანიკური მეცნიერების ბიბლიოგრაფიული კვლევის ფუძემდებლად: ჯერ კიდევ 1941 წელს საქართველოს ბოტანიკური საზოგადოების პერიოდული ჟურნალის "მცენარეთა გეოგრაფიისა და სისტემატიკის ნარკვევები" მე-10 გამოშვებაში გამოქვეყნდა მის მიერ შედგენილი ბიბლიოგრაფიული საძიებელი - "მცენარეთა გეოგრაფიისა და სისტემატიკის ნარკვევების" 1-10 გამოშვებების შინაარსი, მცენარეთა ლათინური სახელწოდებებისა და სტატიების მაჩვენებელი". 1958 წელს ნარკვევების მე-20 გამოშვებაში გამოქვეყნდა ანალოგიური ბიბლიოგრაფია მე-11-მე-20 გამოშვებებისათვის. 1956 წელს საქართველოს მეცნიერებათა აკადემიის გამომცემლობამ გამოსცა "თბილისის ბოტანიკის ინსტიტუტის პერიოდული გამოცემების სტატიების ბიბლიოგრაფია (1895-1955)", ხოლო 1960 წელს "თბილისის ბოტანიკის ინსტიტუტის შრომების ბიბლიოგრაფია (1933-1959)". ორივე წიგნის რედაქტორი იყო გამოჩენილი ბოტანიკოსი, აკადემიკოსი ვლადიმერ მენაბდე (1896-1981). აქვე აღსანიშნავია, რომ თამარ ღვალაძე იყო მრავალტომიანი სამეცნიერო გამოცემის "საქართველოს ფლორა" მე-3-მე-8 ტომების (თბილისი, საქართველოს მეცნიერებათა აკადემიის გამომცემლობა, 1947-1956) სტილისტური რედაქტორი.
გაზეთის "სახალხო განათლება" 1968 წლის 28 აგვისტოს ნომერში გამოქვეყნდა ტ. კასრაძის და თ. ღვალაძის სტატია "ბიბლიოგრაფია - ახალ მოთხოვნათა დონეზე".
აქტიური კვლევითი საქმიანობა თამარ ღვალაძეს არც პენსიაზე გასვლის შემდეგ (1970) შეუწყვეტია. მან შეადგინა მისი მასწავლებლის, აკადემიკოს გრიგოლ წერეთლის (1870-1938) ბიობიბლიოგრაფია და "ქართულ მუსიკალურ ნაწარმოებთა ბიბლიოგრაფია (1946-1981)". გარდა ამისა, ქართულ პერიოდულ პრესაში გამოქვეყნდა მისი საყურადღებო მოგონებები ივანე ჯავახიშვილზე, შალვა ნუცუბიძეზე, ნუცუბიძის კურსებზე, ქრისტინე შარაშიძეზე, ვასილ წერეთელზე და ვიქტორ ბროსეზე.
საზოგადოებრივ-ლიტერატურული მოღვაწეობა
საყურადღებოა ისიც, რომ 1923-1937 წლებში ევგენ და თამარ ღვალაძეების ბინა თბილისში, სოლოლაკში, იმხანად განოვის, ამჟამად კი გალაკტიონის ქუჩის #9 სახლში საზოგადოებრივ-ლიტერატურული ხასიათის ერთგვარ საფიხვნოს წარმოადგენდა. აქ ხშირად იყრიდნენ თავს ამ ოჯახის უახლოესი ადამიანები: თედო სახოკია, გიორგი ახვლედიანი, ალექსანდრე (ალიოშა) წერეთელი, ვახტანგ კოტეტიშვილი, გალაკტიონ ტაბიძე, ვიქტორ ბროსე, მარიამ (მარიკა) ხოშტარია, ვასილ წერეთელი, ხარიტონ ვარდოშვილი, სეით დევდარიანი, პეტრე ქავთარაძე, გრიგოლ რობაქიძე, შალვა აფხაიძე და სხვა ცნობილი მოღვაწენი. 1920-1924 წლებში ქართულ პერიოდულ პრესაში გამოქვეყნდა თ. ღვალაძის რამდენიმე ლიტერატურული ნარკვევი და ლექსი "ვაღურია"-ს ფსევდონიმით. მას დიდი დამსახურება მიუძღვის 1918 წელს დაღუპული შესანიშნავი ქართველი პოეტის გრიგოლ მეგრელიშვილის ("მთის ნიავი") ლექსების მოძიება-შეკრებაში. ეს მასალები შესულია 1973 წელს გამომცემლობა "მერანი"-ს მიერ გამოცემულ კრებულში "შუქურვარსკვლავი" (რედაქტორი - ნიკო კეცხოველი). როგორც ზემოთ აღინიშნა, თ. ღვალაძეს ეკუთვნის საინტერესო მოგონებები, რომელთა ნაწილი გამოქვეყნებულია ქართულ პერიოდულ პრესაში.
ქართულ კულტურაში, ბიბლიოგრაფიასა და საბიბლიოთეკო საქმეში შეტანილი დიდი წვლილისათვის თამარ ღვალაძეს მინიჭებული ჰქონდა ბიბლიოგრაფიის დარგში უფროსი მეცნიერ თანამშრომლის სამეცნიერო წოდება, საქართველოს საპატიო ბიბლიოთეკარის, საქართველოს დამსახურებული ბიბლიოთეკარის და საქართველოს კულტურის დამსახურებული მოღვაწის საპატიო წოდებები.
იგი გარდაიცვალა 84 წლის ასაკში. განისვენებს თბილისში, საბურთალოს საზოგადო მოღვაწეთა პანთეონში.
ლიტერატურა
კატეგორია:ქართველი პედაგოგები კატეგორია:ქართველი ბიბლიოგრაფები კატეგორია:ქართველი საზოგადო მოღვაწეები კატეგორია:დაბადებული 22 თებერვალი კატეგორია:დაბადებული 1902 კატეგორია:გარდაცვლილი 26 დეკემბერი კატეგორია:გარდაცვლილი 1986 კატეგორია:აბაშის მუნიციპალიტეტში დაბადებულები
Cataulacus kohli
Cataulacus kohli — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
იბნ რუშდი
მინი|250px| იბნ რუშდი, ერთ-ერთი პირველი ფილოსოფოსი, რომელმაც [[ყოვლისშემძლეობის პარადოქსი წამოაყენა. ]] იბნ რუშდი, ცნობილი როგორც ავეროესი (დ. 1126, კორდობა, ესპანეთი — გ. 10 დეკემბერი, 1198, მარაქეში, მაროკო) — ანდალუზიელი არაბი ფილოსოფოსი და ექიმი, ფილოსოფიის, ისლამური კანონის, მათემატიკისა და მედიცინის მაგისტრი. მისი ფილოსოფიური სკოლა ცნობილია სახელით ავეროიზმი.
ლიტერატურა
კატეგორია:არაბები კატეგორია:არაბი ფილოსოფოსები კატეგორია:დაბადებული 1126 კატეგორია:გარდაცვლილი 10 დეკემბერი კატეგორია:გარდაცვლილი 1198
ერედვის მუნიციპალიტეტის გერბი
ერედვის მუნიციპალიტეტის გერბი — ერედვის მუნიციპალიტეტის სახელმწიფო სიმბოლო დროშასთან ერთად. მიღებულია ერედვის მუნიციპალიტეტის საკრებულოს მიერ, 2010 წლის 24 მაისს, №2 დადგენილებით.
აღწერილობა
გერბის ფარის მეწამულ ველზე მოთავსებულია ვერცხლის მუზარადი. ფარის ზედა მარჯვენა კუთხე უჭირავს თავისუფალ კანტონს, რომლის ვერცხლის ველზე მეწამული ჯვარია გამოსახული. გერბის ფარს ზემოთ მოთავსებულია საქალაქო ვერცხლის გვირგვინი — ერთკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „ერედვი“.
რესურსები ინტერნეტში
კატეგორია:საქართველოს მუნიციპალური გერბები კატეგორია:ერედვის მუნიციპალიტეტი
სამხრეთ კორეის პრეზიდენტი
thumb|200px|ამჟამინდელი პრეზიდენტი — [[მუნ ჯე ინი]] სამხრეთ კორეის პრეზიდენტი სამხრეთ კორეის კონსტიტუციის თანახმად არის სახელმწიფოს მეთაური, მთავრობის მეთაური და შეიარაღებული ძალების მთავარსარდალი. კონსტიტუციითა და 1987 წელს შესწორებული საპრეზიდენტო არჩევნების აქტით, საპრეზიდენტო არჩევნები ტარდება პირდაპირი, ფარული კენჭის ყრით. პრეზიდენტი აირჩევა 5 წლის ვადით, ხელახალი არჩევის შესაძლებლობის გარეშე. თუ ქვეყანაში შეიქნება საპრეზიდენტო ვაკანსია, მომდევნო პრეზიდენტი აირჩევა 60 დღის ვადაში, რომლის დროსაც საპრეზიდენტო უფლებამოვალეობებს ასრულებს პრემიერ-მინისტრი ან კაბინეტის სხვა უპირატესი წევრი, რასაც არეგულირებს კანონი. ოფიციალური რეზიდენციაა ლურჯი სახლი.
2022 წლის 10 მაისიდან სამხრეთ კორეის პრეზიდენტია იუნ სოკ იოლი.
რესურსები ინტერნეტში
* კატეგორია:სამხრეთ კორეის მთავრობა
ოქსფორდ სირკუსი (მეტროსადგური)
ოქსფორდ სირკუსი (Oxford Circus) — ლონდონის მეტროპოლიტენის ერთ-ერთი სადგური, რომელიც ოქსფორდ სირკუსზე, რიჯენტისა და ოქფორდის ქუჩების კვეთაზე მდებარეობს და შესასვლელი გზაჯვარედინის ოთხივე კუთხიდან აქვს.
კატეგორია:ბეიკერლოოს ხაზის სადგურები კატეგორია:ვიქტორიას ხაზის სადგურები კატეგორია:ცენტრალური ხაზის სადგურები
გუსტავ III
thumb|გუსტავ III გუსტავ III (შვედ. Gustav III, დ. 24 იანვარი [ძვ. სტ. 13  იანვარი], 1746 — გ. 29 მარტი, 1792) — შვედეთის მეფე (1771 წლის 12 თებერვლიდან). ადოლფ ფრედრიკისა და ლუიზა ულრიკა პრუსიელის ვაჟი; ცოლად სოფია მაგდალენა დანიელი ჰყავდა. ვაჟი: გუსტავ IV ადოლფი.
1772 წელს უსისხლო გადატრიალება მოაწყო თავისუფლების ერად წოდებული ლიბერალური რეფორმების შესაწყვეტად და ერთპიროვნული მონარქია აღადგინა.
მის წინააღმდეგ შეთქმულება 1792 წლის 16 მარტს სამეფო ოპერაში გასროლით დასრულდა: მიღებული ჭრილობისგან მეფე 13 დღის შემდეგ გარდაიცვალა სტოკჰოლმში.
რესურსები ინტერნეტში
კატეგორია:შვედეთის მეფეები კატეგორია:დაბადებული 24 იანვარი კატეგორია:დაბადებული 1746 კატეგორია:გარდაცვლილი 29 მარტი კატეგორია:გარდაცვლილი 1792 კატეგორია:ჰოლშტაინ-გოტორპები
ბენიტო ბუაჩიძე
ბიოგრაფია
ბენიტო ბუაჩიძე იყო ქართველი და ამიერკავკასიელი პროლეტარული მწერლობის ერთ-ერთი პირველი იდეური მოთავე და ორგანიზატორი. 1926–28 წლებში არჩეული იყო საქართველოს და ამიერკავკასიელი პროლეტარული მწერლობის ასოციაციათა საკავშირო გაერთიანების მდივნად. თანამშრომლობდა გაზეთ „ზარია ვოსტოკაში“.
იყო ჟურნალ „На литературном посту“-ის რედკოლეგიის წევრი და ჟურნალ „На рубеже Востока“-ის რედაქტორი. 1932 წელს მუშაობდა მოსკოვის კომუნისტური აკადემიის ლიტერატურის ინსტიტუტის უფროს მეცნიერ-თანამშრომლად. 1934 წელს დანიშნეს თბილისის სახელმწიფო უნივერსიტეტის ლიტერატურის ფაკულტეტის დეკანად.
თავის ნაშრომებში შეიმუშავა საბჭოთა ლიტერატურის განვითარების საკითხები, რეალიზმისა და რომანტიზმის პრობლემები, საბჭოთა ხელოვნების რევოლუციური ტრადიციები. ბუაჩიძის წიგნებიდან აღსანიშნავია: „ბრძოლა ჰეგემონიისათვის“ (1930), „მხატვრული მწერლობის შემოქმედებითი საკითხები“ (1933) და „თანამედროვე ქართული მწერლობის გზები“ (1934). წერდა ილია ჭავჭავაძეზე, მიხეილ ჯავახიშვილზე, გალაკტიონ ტაბიძეზე, ვლადიმერ მაიაკოვსკიზე, ნიკოლოზ ოსტროვსკიზე.
ბენიტო ბუაჩიძე დააპატიმრეს 1937 წლის 22 ივლისს. გასამართლებულია 03/10-1937 წ. სსრკ უზენაესი სასამართლოს სამხედრო კოლეგიის გამსვლელი სესიის მიერ. ბრალად დაედო კონტრევოლუციონერობა. მიესაჯა სასჯელის უმაღლესი ზომა — დახვრეტა. რეაბილიტირებულია სიკვდილის შემდეგ 1956 წლის 25 ივნისს.
სქოლიო
კატეგორია:დაბადებული 2 სექტემბერი კატეგორია:დაბადებული 1905 კატეგორია:გარდაცვლილი 3 ოქტომბერი კატეგორია:გარდაცვლილი 1937 კატეგორია:ქართველი კრიტიკოსები კატეგორია:ქართველი ლიტერატურათმცოდნეები კატეგორია:ქართველი მწერლები კატეგორია:საბჭოთა კავშირის კომუნისტური პარტიის წევრები კატეგორია:საბჭოთა კავშირის რეპრესიების მსხვერპლნი საქართველოში ბ
ალექსანდრე არქიპენკო
არქიპენკოს ნამუშევრებს ახასიათებს დინამიზმი, ლაკონური კომპოზიცია და ფორმა; მან ქანდაკებაში შემოიტანა პოლიქრომია, ჩაღრმავება და გახსნა, როგორც სკულპტურის ექსპრესიული ელემენტები, სინთეზური სამგანზომილებიანი მოძრავი კონსტრუქციები. არქიპენკო იყო ერთ-ერთი პირველი, ვინც გამოიყენა „ნულოვანი“ ფორმის ექსპრესიული შესაძლებლობები.
ბიოგრაფია
დაიბადა კიევში (მაშინდელი რუსეთის იმპერია). ის იყო კიევის უნივერსიტეტის პროფესორის პორფირი არქიპენკოსა და პარასკევა მოჰოვა-არქიპენკოს უმცროსი ვაჟი (უფროსი ძმა — ევგენი არქიპენკო)
1900-1902 წლებში სწავლობდა კიევის რეალურ სასწავლებელში. 1902-1905 წლებში სწავლობდა კიევის სამხატვრო სკოლაში, საიდანაც 1905 წლის ნოემბერში გარიცხეს 1905-1907 წლების რევოლუციის მოვლენებთან დაკავშირებული სტუდენტების გაფიცვაში მონაწილეობის გამო.
1906 წელს მან განაგრძო ხელოვნების სწავლა სერგეი სვიატოსლავსკისთან და იმავე წელს ალექსანდრე ბოგომაზოვთან ერთად მოაწყო მისი ნამუშევრების პირველი გამოფენა კიევში. იმავე წელს გადავიდა მოსკოვში, სადაც 1906-1908 წლებში სწავლობდა მოსკოვის ფერწერის, არქიტექტურისა და ქანდაკების სკოლაში.
1908 წელს გადავიდა პარიზში და სწავლა გააგრძელა პარიზის სამხატვრო სკოლაში. პარიზში ის დასახლდა მხატვართა კოლონიაში («La Ruche»), სადაც ცხოვრობდნენ მხატვრები — უკრაინის მკვიდრნი ვოლოდიმირ ბარანოვ-როზინი, სონია დელონე, ნათან ალტმანი. იქ გაიცნო ამედეო მოდილიანი, ა. გოდიე-ბჟერსკო და სხვები. მან 1910 წელს გახსნა საკუთარი სკოლა პარიზში და, როგორც პირველმა კუბისტმა მოქანდაკემ, ქანდაკებაში ახალი ესთეტიკური ელემენტები შემოიტანა — სივრცის მოდელირება, ჩაჭრილი ფორმები და გამჭვირვალობა.
1910 წელს მან იმოგზაურა და თავისი ნამუშევრების გამოფენები მოაწყო იტალიაში, შვედეთში, საფრანგეთში, გერმანიაში, ჩეხოსლოვაკიაში და იმავე წელს არქიპენკოს პირველი პერსონალური გამოფენა გაიმართა ჰაგენში (გერმანია).
1912-1914 წლებში არქიპენკო ასწავლიდა პარიზის სამხატვრო სკოლაში. 1914 წელს გადავიდა ნიცაში. 1920 წელს მონაწილეობა მიიღო ვენეციის მეთორმეტე ბიენალეში (იტალია). 1921 წელს მან დააარსა საკუთარი სამხატვრო სკოლა ბერლინში.
1923 წლიდან ცხოვრობდა აშშ-ში. 1924 წელს ნიუ-იორკში გახსნა სკოლა. მოგვიანებით ასწავლიდა ჩიკაგოს ინდუსტრიული ხელოვნების სკოლასა და კანზას-სიტის უნივერსიტეტში.
ქანდაკებაში საფუძველი ჩაუყარა კუბიზმს („მოკრივეები“, 1914; „ჯარისკაცი მიდის“, 1917), მუშაობდა კონსტრუქტივიზმის, აბსტრაქციონიზმისა და სხვა თანამედროვე მხატვრული ტენდენციების მანერით („ქალი“, 1918; „ჟოზეფინა ბონაპარტი“, 1935; „ზარატუსტრა“, 1948; „ბალერინა“, 1957). მან შექმნა ახალი ტიპის რელიეფური კვეთა — ეგრეთ წოდებული „სკულპტურული მხატვრობა“ („აბაზანა“, 1915; „მდგარი ქალი“, 1919 წ.), აღმოაჩინა და დაასაბუთა მოძრავი მხატვრობის პრინციპები, ააგო სპეციალური მექანიზმი — „არქიპენტურა“.
1920-იან და 1930-იან წლებში მონაწილეობდა საბჭოთა უკრაინაში ხელოვნების გამოფენებში, მუშაობდა ტ. შევჩენკოს, ი. ფრანკოს, ვოლოდიმირ სვიატოსლავიჩის (ჩიკაგოს პარკისთვის) ძეგლებზე. არქიპენკოს სიცოცხლეში შედგა მისი 130 პერსონალური გამოფენა.
1933 წელს მან მონაწილეობა მიიღო უკრაინის პავილიონის დიზაინში ჩიკაგოში გამოფენაზე „პროგრესის საუკუნე“, რომელიც გაგრძელდა 1933 წლის 14-დან 20 აგვისტომდე, სადაც მისი პერსონალური გამოფენა განხორციელდა ცალკე „არქიპენკოს სახლში“. მასში წარმოდგენილი იყო ოსტატის 44 ნამუშევარი.
არქიპენკო გარდაიცვალა ნიუ-იორკში. დაკრძალულია ვუდლონის (ბრონქსი) სასაფლაოზე.
შემოქმედება და გავლენა
მისი კომპოზიციების უმეტესობა კუბიზმის, კონსტრუქტივიზმისა და აბსტრაქციონიზმის დამახასიათებელია.
არქიპენკოს შემოქმედებამ დიდი გავლენა მოახდინა მოდერნისტული ხელოვნების, მათ შორის არქიტექტურისა და დიზაინის განვითარებაზე ევროპასა და ამერიკაში. მისმა ნამუშევრებმა შეცვალა XX საუკუნის დასაწყისის მსოფლიო შეხედულებები ქანდაკების შესახებ. მან პირველმა „ააწყო“ ერთი ფორმა სხვადასხვა არაექვივალენტური ფორმებიდან, კომპოზიციაში შემოიტანა მინა, ხე, ლითონი და ცელულოიდი. პლასტიურობა, მოძრაობა, გამოხატული კონსტრუქცია და კონსტრუქციულობა, ლირიზმი — მისი ნამუშევრების ძირითადი მახასიათებლები, რომლებმაც თანამედროვეთა დიდი მოწონება დაიმსახურეს. გიიომ აპოლინერი, პაბლო პიკასო, ფერნანდ ლეჟერი, მ. დიუშანი, რობერო და სონია დელონები, ალექსანდრე როდჩენკო, პავლო კოვჟუნი არპენკოს მიმდევრები და მკვლევარები იყვნენ.
მის ნამუშევრებს დინამიზმი, ლაკონური კომპოზიცია და ფორმა განსაზღვრავს; მან შემოიტანა ქანდაკებაში პოლიქრომია, ჩაღრმავება და გახსნა, როგორც ქანდაკების გამომხატველი ელემენტები; სინთეზური სამგანზომილებიანი მოძრავი სტრუქტურები (მედრანო): „ცეკვა“, „ანჟელიკა“, ტ. შევჩენკო, ი. ფრანკო
მრავალი ნამუშევარი, კერძოდ „ცეკვები“, ქალის სკულპტურული პორტრეტების სერია, პრინცი ვოლოდიმირის სკულპტურული პორტრეტები, ტ. შევჩენკო, ი.ფრანკო, შესრულებული რეალისტური გზით.
რეალისტური ტენდენციები გამოიხატა პლასტიკურ ქალის ტორსების სერიაში (1916, 1922) და პორტრეტებში (ტ. შევჩენკო, 1923, 1933; ი.ფრანკო. 1925; დირიჟორები ვ. მენგელბერგი, 1925; ვ. ფურტვენგლერი 1927).
არქიპენკოს ნამუშევრები ინახება მსოფლიოს მრავალ მუზეუმში, ასევე უკრაინის ხელოვნების ეროვნულ მუზეუმში, ლვოვის ეროვნულ მუზეუმში; მათ პატივი აქვთ გამოიფინონ მსოფლიოს ყველაზე პრესტიჟულ მუზეუმებსა და გალერეებში, როგორიცაა: პომპიდუს ცენტრი პარიზში, თანამედროვე ხელოვნების მუზეუმი და სოლომონის გალერეა, გუგენჰაიმი ნიუ-იორკში, მუზეუმები სტოკჰოლმში, ბერლინში, თელ-ავივში, მოსკოვში.
არქიპენკოს ღირსეული ადგილი უჭირავს XX საუკუნის ხელოვანთა რიგებში მატისთან, პიკასოსთან, ბრაკთან, ლიეჟესთან და მალევიჩთან ერთად. ითვლებოდა მსოფლიო ქანდაკების ოსტატების: მანცას, ჯაკომეტის, მურის, კალდერის, კავალერიძის მასწავლებლად.
ნახევარ საუკუნეზე მეტი ხნის განმავლობაში, არქიპენკოს სახელი უკრაინაში ოფიციალური ხელოვნების ისტორიამ გააჩუმა — ისევე, როგორც კ. მალევიჩის, ვ. კანდინსკის, ო. ექსტერის, დ. ბურლიუკას, მ. ბოიჩუკის. მათი ხატება არსებობდა უფროსი თაობის მხატვრების მოთხრობებში. ისინი იყვნენ არა მხოლოდ თავისუფლების შესახებ მითების გმირები, არამედ აქტიურ გავლენას ახდენდნენ ახალი მხატვრული აზრის ჩამოყალიბებაზე მხატვრულ ანდერგრაუნდში საბჭოთა პერიოდში და განსაკუთრებით პოსტსაბჭოთა ათწლეულში.
ხსოვნა
მოქანდაკის სახელს ატარებს ქუჩა კიევის ობოლონსკის რაიონში და ქუჩა ლვოვის სოფიივკას რაიონში.
2017 წლის 9 ნოემბერს უკრაინის ეროვნულმა ბანკმა მიმოქცევაში გამოუშვა მხატვრისადმი მიძღვნილი 2 გრივნის ნომინალის სამახსოვრო მონეტა. მისი პორტრეტი გამოსახულია მონეტის რევერსზე.
2017 წლის 30 მაისს უკრაინაში სახელმწიფო დონეზე აღინიშნა სამახსოვრო თარიღი — 130 წელი მოქანდაკისა და მხატვრის, ალექსანდრე არქიპენკოს (1887-1964) დაბადებიდან.
სქოლიო
კატეგორია:დაბადებული 30 მაისი კატეგორია:დაბადებული 1887 კატეგორია:გარდაცვლილი 25 თებერვალი კატეგორია:გარდაცვლილი 1964 კატეგორია:ამერიკის ხელოვნებისა და ლიტერატურის აკადემიის წევრები კატეგორია:XX საუკუნის მხატვრები კატეგორია:უკრაინელი მხატვრები კატეგორია:უკრაინელი მოქანდაკეები კატეგორია:მხატვრები ანბანის მიხედვით
გორინი (მდინარე)
გორინი — მდინარე უკრაინასა და ბელარუსში. მდინარე პრიპიატის მარჯვენა შენაკადი. სიგრძე 659 კმ. აუზის ფართობი 27 000 კმ2. სათავე აქვს კრემენეცკის მაღლობზე, შემდეგ მიედინება ვოლინსკის მაღლობზე. ქვემო დინებაში მიედინება პინსკის ჭაობში. წყლის ხარჯი შესართავთან 90 მ3/წმ. უდიდესი შენაკადია სლუჩი. მდინარე გორინზე მდებარეობს ქალაქები:
რესურსები ინტერნეტში
კატეგორია:ხმელნიცკის ოლქის მდინარეები კატეგორია:ბრესტის ოლქის მდინარეები კატეგორია:რივნეს ოლქის მდინარეები
სერენგეტის ეროვნული პარკი
სერენგეტის ეროვნული პარკი — ეროვნული პარკი ტანზანიაში, სერენგეტის ეკოსისტემის არეალში. მისი ფართობი 14 763 კმ²-ია. პარკი ცნობილია თავის ყოველწლიური მილიონ-ნახევარი წვერებიანი გნუსა და 250 000 ზებრის მიგრაციით. მიიჩნევა ერთ-ერთ საუკეთესო ველური ბუნების ნაკრძალად აფრიკაში, რაც უპირველეს ყოვლისა აქ გავრცელებული მტაცებლებისა და მათი მსხვერპლების სიუხვითაა განპირობებული. პარკში ასევე წარმოდგენილია 400-ზე მეტი სახეობის ფრინველი.
პარკის ძირითადად მოიცავს ბალახიან ვაკეებსა და სავანებს, ისევე როგორც მდინარის ჭალებსა და ტყიან ტერიტორიებს. მდებარეობს ქვეყნის ჩრდილოეთ ნაწილში, ტანზანიისა და კენიის სახელმწიფო საზღვართან, სადაც კენიის მხარეს ის მასაი-მარას ეროვნული ნაკრძალით გრძელდება. პარკის სამხრეთ-აღმოსავლეთით მდებარეობს ნგორონგოროს დაცული ტერიტორია, დასავლეთით კი იკორონგოსა და გრუმეტის სპორტული ნადირობის ნაკრძალები.
ეროვნული პარკის ტერიტოროაზე ადამიანთა დასახლება აკრძალულია, თუ არ ჩავთვლით ფრანკფურტის ზოოლოგიური საზოგადოებისა და რამდენიმე სასტუმროს თანამშრომლებს.
პარკს აღწერისას როგორც წესი სამ ნაწილად ყოფენ:
რესურსები ინტერნეტში
კატეგორია:ტანზანიის ეროვნული პარკები კატეგორია:მსოფლიო მემკვიდრეობის ძეგლები ტანზანიაში
Rain (The Beatles-ის სიმღერა)
Rain — ინგლისური როკ-ჯგუფ The Beatles-ის სიმღერა. იგი შეტანილია სინგლში Paperback Writer, რომელიც გამოვიდა 1966 წელს. ორივე სიმღერა იწერებოდა ალბომისთვის Revolver, მაგრამ მასში არ შეტანილა.
აღსანიშნავია, რომ სიმღერაში გამოყენებულია უკუღმა შებრუნებული ჩანაწერის ეფექტი, რითაც ეს ნომერი ქმნის წინასწარ წარმოდგენას შემდგომში გამოცემულ Revolver-ზე.
სქოლიო
კატეგორია:The Beatles-ის სიმღერები კატეგორია:1966 წლის სიმღერები
პრიპიატი (მრავალმნიშვნელოვანი)
ტოპონიმი პრიპიატი შეიძლება აღნიშნავდეს:
დიაკვანი
დიაკვანი, დიაკონი (διάκονος — „მსახური“) — ქრისტიანული საეკლესიო იერარქიის სამი ხარისხიდან ერთ-ერთი, მასზე მაღლა დგას მღვდლის (პრესვიტერის) და ეპისკოპოსის ხარისხები.
ბოროტების სავანე: კალიბანის ყურე
ბოროტების სავანე: კალიბანის ყურე (Resident Evil: Caliban Cove) — ამერიკელი მწერლის, სტეფანი დანელე პერის 1998 წელს გამოსული სამეცნიერო ფანტასტიკის ჟანრის რომანი, რომელიც დაფუძნებულია „Resident Evil“-ის ვიდეო თამაშების სერიაზე.
წიგნში სიუჟეტი ვითარდება Resident Evil-სა და Resident Evil 2-ის მოვლენების პარალელურად. მთავარი გმირია რებეკა ჩემბერზი,, რომლის მიზანია ხელი შეუშალოს კორპორაცია „Umbrella“-ს მომაკვდინებელი ვირუსის გავრცელებაში და იხსნას მსოფლიო ეკოლოგიური კატასტროფისგან.
სქოლიო
კატეგორია:1998 წლის რომანები კატეგორია:Resident Evil-ზე დაფუძნებული რომანები კატეგორია:1998 წლის ამერიკული რომანები კატეგორია:ამერიკული საშინელებათა რომანები
შვედეთის სამეფო მუსიკალური აკადემია
მინი|[[შვედეთის სამეფო მუსიკალური აკადემია]]
რესურსები ინტერნეტში
კატეგორია:შვედეთის უმაღლესი სასწავლებლები
ჰიდროფილი
ჰიდროფილი (ὑδρο „ჰიდრო“ — წყალი; „ფილია“ — სიყვარული) არის მოლეკულის ფიზიკური თვისება მიებას წყალს (H2O) წყალბადური ბმის საშუალებით. ეს შეერთება თერმოდინამიკურად მდგრადია, და აღნიშნული მოლეკულები იხსებიან არა მარტო წყალში, არამედ სრულიად განსხვავებულ ხსნადებშიც. უჯრედის პლაზმურ მემბრანას გააჩნია როგორც ჰიდროფილი, ასევე ჰიდროფობი მოლეკულები.
სქოლიო
კატეგორია:ქიმიური ბმები
.sr
.sr — ზედა დონის ეროვნული დომენი (ccTLD) სურინამისთვის.
რესურსები ინტერნეტში
sr კატეგორია:კომუნიკაციები სურინამში
Toppdomän
გიორგი ბატონიშვილი (ვახტანგ VI-ის ძე)
გიორგი ბატონიშვილი (ბაგრატიონი) (დ. 1712 — გ. 19 დეკემბერი. 1786) — მოსკოვის ქართული კოლონიის მეთაური XVIII საუკუნის II ნახევარში,  რუსეთის არმიის გენერალ-ანშეფი,  ვახტანგ VI-ის ძე.
1724 წელს მამასთან და ოჯახის სხვა წევრებთან ერთად რუსეთს გაემგზავრა და დამკვიდრდა მოსკოვში. აქ საიმპერატორო კარზე შეისწავლა ფილოსოფია, ისტორია, სამხედრო ხელოვნება; წერდა ლექსებსაც. რუსეთ-შვედეთის ომის (1741–1743) დროს გიორგი ბატონიშვილი ფლოტს მეთაურობდა. თავი გამოიჩინა რაინის კამპანიაში (1741–1748), შვიდწლიან ომში (1756–1763). დაჯილდოებული იყო ალექსანდრე ნეველისა და წმინდა ნინოს ორდენით. ბაქარის გარდაცვალების შემდეგ (1750) გიორგი ბატონიშვილი მოსკოვის ქართული კოლონიის ფაქტობრივი მეთაური გახდა. მას ახლო და საქმიანი ურთიერთობა ჰქონდა მოსკოვის უნივერსიტეტის მესვეურებთან, მატერიალურადაც ეხმარებოდა უნივერსიტეტს (1785 უნივერსიტეტისათვის გადაუცია 10 ათასი მანეთი). მოსკოვში მის სახლში თავს იყრიდნენ რუსეთისა და საქართველოს მოწინავე ინტელიგენციის წარმომადგენლები. თანამედროვეთა ცნობით, გიორგი ბატონიშვილი საქართველოში მეცნიერების გავრცელების დიდად მოსურნე და ნივთიერი ხელშემწყობი ყოფილა.
დაკრძალულია მოსკოვის ქართველთა ნეკროპოლში — დონის მონასტერში.
Cataulacus latissimus
Cataulacus latissimus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სერგო გუბელი
სერგო გუბელი ნამდვილი გვარი მეძმარიაშვილი (დ. 1892, ქუთაისი — გ. 1929) — ქართველი რევოლუციონერი.
ბიოგრაფია
1906 წლიდან იყო რსდმპ-ის წევრი. რევოლუციონერობისთვის არაერთხელ დააპატიმრეს და გადაასახლეს. 1905-1907 წლების პერიოდში იყო ბაქოს ბოლშევიკური ორგანიზაციის მებრძოლი რაზმის წევრი, აქტიურად მონაწილეობდა ბაქოს პოლიტიკურ გაფიცვებში. 1911 წელს დააპატიმრეს და 20 წელი კატორღა მიუსაჯეს. აქტიურად მონაწილეობდა 1918 წელს აფხაზეთში ბოლშევიკურ გადატრიალებაში. შემდეგ გადავიდა თერგის რესპუბლიკაში და ხელმძღვანელობდა თეთრი გვარდიის წინააღმდეგ ბრძოლას. 1919 წელს არალეგალურად ჩავიდა თბილისში და 1920 წელს ეწეოდა საქმიანობას ბათუმში. საქართველოს საბჭოთა ოკუპაციის შემდეგ, 1921 წელს დანიშნეს ჯერ ბათუმის რევკომის, შემდეგ საქართველოს კომპარტიის ბათუმის საოლქო კომიტეტის წევრად.
ლიტერატურა
კატეგორია:დაბადებული 1892 კატეგორია:გარდაცვლილი 1929 კატეგორია:რსდმპ-ის წევრები კატეგორია:ქუთაისში დაბადებულები კატეგორია:ქართველი რევოლუციონერები კატეგორია:ბოლშევიკები
სავსკი-ვენაცის თემი
სავსკი-ვენაცის თემი (Савски Венац) — თემი სერბეთში, შედის ბელგრადის ოლქში.
თემის მოსახლეობა შეადგენს 40 819 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 2916 ადამ./კმ². თემის ფართობი — 14 კმ².
თემის ადმინისტრაციული ცენტრი — ქალაქი სავსკი-ვენაცი. სავსკი-ვენაცის თემი შედგება 1 დასახლებული პუნქტისგან, მათი საშუალო ფართობია 14 კმ².
სქოლიო
კატეგორია:სერბეთის თემები
შვედეთის პანტომიმისა და ჟესტის აკადემია
შვედეთის პანტომიმისა და ჟესტის აკადემია (შვედ Teaterhögskolan i Stockholm) ჟესტისა და მიმიკის სტოკჰოლმში მდებარე სკოლა. აკადემია ოთხწლიან სწავლებას სთავაზობს სტუდენტებს როგორც ჟესტებისა და სამსახიობო, ასევე მიმიკის (პანტომიმის) ფაკულტეტებზე.
აკადემია დასაბამს 1787 წელს  მეფე გუსტავ III ინიციატივით  დაარსებული სამსახიობო სკოლიდან იღებს, რომელიც სამეფოს დრამატული თეატრის ნაწილი იყო კარგა ხანს.
რესურსები ინტერნეტში
კატეგორია:შვედეთის უმაღლესი სასწავლებლები
გოულბერნი (ავსტრალია)
გოულბერნი (Goulburn) — ქალაქი ავსტრალიაში, ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 21 484 კაცს. შტატის ადმინისტრაციულ ცენტრ სიდნეიდან დაშორებულია 190 კილომეტრით. მდებარეობს ზღვის დონიდან 702 მ სიმაღლეზე. ნალექების ყოველწლიური რაოდენობა შეადგენს 665,7 მმ-ს.
გენადი ბალანჩივაძე
გენადი ბალანჩივაძე (დ. 26 ივლისი, 1966, ქუთაისი) — ქართველი პოლიტიკოსი. ქალაქ წყალტუბოს მუნიციპალიტეტის მერი 2021 წლიდან.
ბიოგრაფია
ფლობს ქართულ, რუსულ და გერმანულ ენებს. ჰყავს მეუღლე და ორი შვილი.
თვითმმართველობის არჩევნები 2021
2021 წლის თვითმმართველობის არჩევნებზე „ქართული ოცნებს“ სახელით იყრიდა კენჭს წყალტუბოს მუნიციპალიტეტის მერობის კანდიდატად. მისი მთავარი კონკურენტი არჩევნებზე იყო „ერთიანი ნაციონალური მოძრაობის“ კანდიდატი ზაზა მეტრეველი. ბალანჩივაძემ პირველ ტურში ხმათა 48,52% (11 938 ხმა) მიიღო და მეორე ტურში გასვლა მოახერხა, სადაც 57,13% (13 341 ხმა) მიიღო და გამარჯვება მოახერხა.
სქოლიო
კატეგორია:დაბადებული 26 ივლისი კატეგორია:დაბადებული 1966 კატეგორია:ქართველი პოლიტიკური მოსამსახურეები
ერედვის მუნიციპალიტეტის დროშა
ერედვის მუნიციპალიტეტის დროშა — ერედვის მუნიციპალიტეტის სახელმწიფო სიმბოლო გერბთან ერთად. მიღებულია ერედვის მუნიციპალიტეტის საკრებულოს მიერ, 2010 წლის 24 მაისს, №2 დადგენილებით.
აღწერილობა
დროშის მეწამულ ველზე მოთავსებულია თეთრი ფერის მუზარადი. დროშის ზედა მარჯვენა კუთხეში თეთრ ველზე გამოსახულია მეწამული ჯვარი. თეთრ ველს უჭირავს დროშის სიმაღლის 1/3. დროშის პროპორციაა 2:3.
რესურსები ინტერნეტში
კატეგორია:საქართველოს მუნიციპალური დროშები კატეგორია:ერედვის მუნიციპალიტეტი
.st
.st — ზედა დონის ეროვნული დომენი (ccTLD) სან-ტომე და პრინსიპისთვის.
რესურსები ინტერნეტში
st კატეგორია:სან-ტომე და პრინსიპი
Toppdomän
მინაყინი
მინი|300პქ|მინაყინი ხეზე მინაყინი — ხმელეთის ზედაპირზე არსებული ფენობრივი ყინულის მასები, წარმოქმნილი ყინულზე ან საინჟინრო ნაგებობებზე და სხვ. ბუნებრივი ან ტექნოგენური პერიოდულად დანალექი წყლების შედეგია.
წარმოქმნის მიზეზები:
ლიტერატურა
კატეგორია:ყინული კატეგორია:ჰიდროლოგია კატეგორია:კრიოსფერო
ლედ ზეპელინის 1971 წლის დიდი ბრიტანეთის ზამთრის ტურნე
1971 წელის ლედ ზეპელინმა მოაწყო დიდი ბრიტანეთის ტურნე. ტურნე დაიწყო 11 ნოემბერს და დასრულდა 15 ნოემბერს. ამ ტურნეს ფარგლებში ჯგუფმა შეასრულა ახალი სიმღერები, რომლებიც ჯგუფის მეოთხე ალბომიდანაა. დიდი ბრიტანეთის ტურნეს განმავლობაში ჯგუფმა 15 საკონცერტო გამოსვლა გამართა. აქედან მხოლოდ ერთი კონცერტი შოტლანდიაში, დანაცჩენი კონცერტები ინგლისში ჩატარდა.
სეტლისტი
ბისზე:
რესურსები ინტერნეტში
კატეგორია:ლედ ზეპელინის ტურნეები კატეგორია:1971 წლის საკონცერტო ტურნეები
Led Zeppelin Australasian Tour 1972
Anesthetize (ვიდეო)
Anesthetize — ბრიტანული პროგრესული როკ-ჯგუფ Porcupine Tree-ს ვიდეო, გამოცემული 2010 წელს. იგი ჩაწერილია ჯგუფის 2008 წლის ტურნეს დროს, ნიდერლანდებში. ჩანაწერი DVD, CD და Blu-Ray დისკებზე გამოიცა. ფილმის რეჟისორია ლასე ჰოილი, ხოლო პროდიუსერი - სტივენ უილსონი.
რესურსები ინტერნეტში
კატეგორია:Porcupine Tree-ს ვიდეო ალბომები კატეგორია:2010 წლის ალბომები კატეგორია:Porcupine Tree-ს საკონცერტო ალბომები
Cataulacus latus
Cataulacus latus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ჩიკაგოს აღმოსავლეთმცოდნეობის ინსტიტუტი
right|thumb|220px|ინსტიტუტის არტ-დეკო შესასვლელი right|thumb|220px|ხარის თავი, რომელიც ერთ დროს პერსეპოლისის ასსვეტიანი ტაძრის შესასვლელს იცავდა აღმოსავლეთმცოდნეობის ინსტიტუტი — ჩიკაგოს უნივერსიტეტთან არსებული არქეოლოგიური მუზეუმი და უძველესი ახლო აღმოსავლეთის შესწავლის კვლევითი ცენტრი.
ინსტიტუტი განლაგებულია უჩვეულო არტ-დეკო/გუთური სტილის შენობაში უნივერსიტეტისა და 58-ე ქუჩების გადაკვეთაზე, რომლის პროექტი ეკუთვნის არქიტექტურულ ფირმას მეიერს მიუერ ენდ ფილიპი. მუზეუმში ინახება ეგვიპტეში, ისრაელში, სირიაში, თურქეთში, ერაყსა და ირანში გათხრების დროს ნაპოვნი ისტორიული ნივთები. მნიშვნელოვან ნიმუშთა შორისაა განთქმული მეგიდოს სპილოსძვლის სამკაულები, პერსეპოლისის განძეული, უზარმაზარი 40-ტონიანი ადამიანისთავიანი ფრთიანი ხარი ხორსაბადიდან, სარგონ II-ის სასახლიდან, და ყველაზე მნიშვნელოვანი — მეფე ტუტანჰამონის მონუმენტი.
ინსტიტუტში აქტიური კვლევითი სამუშაოები მიმდინარეობს უძველეს ახლო აღმოსავლეთის თემებზე. სხვა მნიშვნელოვან პროექტთა შორის ინსტიტუტის მკვლევრები ამჟამად მუშაობენ 21-ტომიან ასირიულ, ჰიტიტურ და დემოტურ ლექსიკონებზე.
რესურსები ინტერნეტში
კატეგორია:ჩიკაგო კატეგორია:ახლო აღმოსავლეთის ისტორია კატეგორია:უძველესი ისტორია კატეგორია:მუზეუმები
ალექსანდრე გუბერი
ალექსანდრე გუბერი (დ. 19 მარტი, 1902, კამენკა — გ. 16 აპრილი, 1971) — რუსი ისტორიკოსი, საბჭოთა კავშირის მეცნიერებათა აკადემიის აკადემიკოსი (1966). იყო სამხრეთ-აღმოსავლეთ აზიის, ძირითადად ვიეტნამის, ფილიპინების და ინდონეზიის ისტორიის სპეციალისტი. სათავე დაუდო ამ ქვეყნების ისტორიის შესწავლას საბჭოთა კავშირში.
ლიტერატურა
კატეგორია:დაბადებული 19 მარტი კატეგორია:დაბადებული 1902 კატეგორია:გარდაცვლილი 1971 კატეგორია:გარდაცვლილი 16 აპრილი კატეგორია:სსრკ-ის მეცნიერებათა აკადემიის ნამდვილი წევრები კატეგორია:საბჭოთა ისტორიკოსები კატეგორია:საბჭოთა კავშირის კომუნისტური პარტიის წევრები
ზანგეზურის ეროვნული პარკი
ზანგეზურის ეროვნული პარკი (Zəngəzur Milli Parkı) — ეროვნული პარკი აზერბაიჯანში. მდებარეობს ორდუბადის რაიონში, ნახიჩევანის ავტონომიურ რესპუბლიკაში.
ეროვნული პარკი შეიქმნა 2003 წელს და მისი ფართობი 427.97კმ²-ია. 2009 წლამდე პარკი ატარებდა აკადემიკოს ჰასან ალიევის სახელს.
შექმნის მიზანი
ეროვნული პარკი შეიქმნა აზერბაიჯანის წითელ წიგნში შესული გადაშენების პირას მყოფი ისეთი სახეობების გადასარჩენად როგორიცაა: მუფლონი, ჯიქი, მურა დათვი, როჭო და აფთარი.
რესურსები ინტერნეტში
კატეგორია:აზერბაიჯანის ეროვნული პარკები
სტოკჰოლმის ეკონომიკის სკოლა
thumb|სტოკჰოლმის ეკონომიკის სკოლა სტოკჰოლმის ეკონომიკის სკოლა (შვედ Handelshögskolan i Stockholm, ინგლ Stockholm School of Economics) — სპეციალიზებული უმაღლესი საგანმანათლებლო დაწესებულება. დაარსებულია 1909 წელს. სკოლის პრეზიდენტი ეკონომისტი, პროფესორი ლ. ბერგმანია.
1993 წელს სკოლამ განყოფილება რიგაში გახსნა (Stockholm School of Economics in Riga);
სკოლის სტრუქტურაში აგრეთვე შედის გარდამავალი ეკონომიკის სტოკჰოლმის ინსტიტუტი.
რესურსები ინტერნეტში
კატეგორია:შვედეთის უმაღლესი სასწავლებლები
კუამბა
ქალაქი ძევს EN8 ტრასაზე, რომელიც აკავშირებს ნამპულას მალავის საზღვართან.
სქოლიო
კატეგორია:მოზამბიკის ქალაქები კატეგორია:ნიასის პროვინცია
კვერექსი
კვერექსი — მოსახსენებელი ვედრება უფლისადმი. კვერექსები სხვადასხვაგვარი არსებობს: დიდი ან მშვიდობიანი, მცირე, მრჩობლი, თხოვნითი. დიდ კვერექსს ასევე მშვიდობიანსაც უწოდებენ, რადგან იგი იწყება სიტყვებით: „მშვიდობით უფლისა მიმართ ვილოცოთ“. იგი „დიდად“ იმიტომ იწოდება, რომ მრავალი მცირე ლოცვისაგან შედგება. მისგან განსხვავებით, „მცირე კვერექსი“ სულ 2 ან 3 მცირე ლოცვისაგან შედგება და იგი იწყება სიტყვებით: „მერმე და მერმე უფლისა მიმართ ვილოცოთ“.
„მრჩობლი კვერექსი“ იწყება სიტყვებით: „შეგვიწყალენ ჩვენ ღმერთო დიდითა წყალობითა შენითა“. ეს კვერექსი განსაკუთრებული სავედრებელია, სიტყვა „მრჩობლი“ - ორმაგს ნიშნავს. მასზე გუნდი სამჯერ პასუხობს: „უფალო შეგვიწყალენ“.
„თხოვნითი კვერექსი“ იწყება სიტყვებით: „აღვუსრულოთ ვედრებაი ჩვენი უფალსა“ და გუნდი პასუხობს გალობით: „უფალო შეგვიწყალენ“ და „მოგვმადლენ უფალო“.
კვერექსის სახეები
კატეგორია:რელიგია კატეგორია:რელიგიური ტერმინები
.sv
.sv — ზედა დონის ეროვნული დომენი (ccTLD) სალვადორისთვის.
რესურსები ინტერნეტში
Toppdomän
კულონის კანონი
კულონის კანონი — ფიზიკის კანონი, რომელიც აღწერს ურთიერთქმედებას ორ ელექტრულად დამუხტულ სხეულს შორის. ის პირველად გამოქვეყნებული იქნა შარლ ოგიუსტენ კულონის მიერ 1785 წელს, თუმცა ელექტრული ძალის მანძილზე დამოკიდებულება უფრო ადრე დადგენილი იქნა ჯოზეფ პრისტლის მიერ, შარლ ოგუსტენ კულონი შარლ ოგუსტენ კულონი (1736 _ 1806)
კულონმა შეისწავლა დამუხტული სხეულების ურთიერთქმედება რაოდენობრივად. მან გამოიყენა გრეხითი სასწორი (ნახ. 1). გრეხითი სასწორი შედგებოდა დრეკადი მავთულისაგან, რომელზეც დამაგრებული იყო მინის ღერო. ღეროს ერთ ბოლოზე დაამაგრა ანწლის ბურთულა, მეორეზე – საპირწონე. კიდევ ერთი ანწლის ბურთულა უძრავად მოათავსა სასწორის სახურავზე. როცა ორ ბურთულას მიანიჭა ერთსახელიანი მუხტები, მათ ერთმანეთი განიზიდეს. მავთული შემობრუნდა გარკვეული კუთხით. ამ კუთხის მიხედვით განსაზღვრა ბურთულებს შორის ურთიერთქმედების ძალა. ცდების შედეგად დაადგინა კანონი, რომელსაც კულონის კანონი უწოდეს და რომელიც საოცრად ჰგავს მსოფლიო მიზიდულობის კანონს. დამუხტული სხეულების დამუხტვის ხარისხის დასახასიათებლად შემოიღეს ახალი ფიზიკური სიდიდე ელექტრული მუხტი და აღნიშნეს ქ ასოთი. შემდგომში მუხტის საზომ ერთეულს კულონი უწოდეს. კულონის კანონი ასე გამოითქმის: ვაკუუმში ორ წერტილოვან მუხტს შორის მოქმედი ძალა პირდაპირპროპორციულია მუხტების მოდულთა ნამრავლისა და უკუპროპორციულია მათ შორის მანძილის კვადრატისა. F=K *q1. q2 / r2. სადაც q1 და q2 ელექტრული მუხტია, ხოლო k პროპორციულობის კოეფიციენტი. ამ კანონს უწოდეს ელექტროსტატიკის ძირითადი კანონი. ელექტროსტატიკა ელექტროდინამიკის ნაწილია, რომელიც შეისწავლის უძრავი მუხტების ურთიერთქმედებას. ხახუნით დაელექტროების დროს მკვლევარებს დიდხანს არ შეუმჩნევიათ, რომ ელექტროვდებოდა ორივე სხეული, ამასთან საწინააღმდეგო მუხტით. როგორც კი ეს მოვლენა შეამჩნიეს, ცხადი გახდა, რომ დაელექტროება ეს მუხტის წარმოქმნა კი არა, მათი გაყოფა იყო. სიდიდით ტოლი და საწინააღმდეგო მუხტით დამუხტული სხეულები ერთმანეთთან შეხებისას კარგავენ მიზიდვის უნარს. ამ დროს მუხტი კი არ ქრება, არამედ ნეიტრალდება, ე.ი. თითოეულ სხეულზე დადებითი და უარყოფითი მუხტების რაოდენობა ტოლი ხდება. პირველმა ცდებმა აჩვენეს, რომ ზოგიერთ სხეულებს კარგად გადააქვთ ელექტრული მუხტი, ზოგიერთს კი – სრულებით არა. ამიტომ ნივთიერებები გაყვეს გამტარებად და არაგამტარებად ანუ იზოლატორებად. შემდგომში ელექტრული მუხტის მიმართულ გადაადგილებას გამტარში ელექტრული დენი უწოდეს.
ხოლო როგორც მანძილზე, ასევე მუხტზე დამოკიდებულება დადგენილი იქნა ჰენრი კავენდიშის მიერ, თუმცა მას თავისი შედეგები არ გამოუქვეყნებია.
შარლ კულონმა დაადგინა, რომ:
კულონის კანონი ერთ-ერთი ყველაზე მნიშვნელოვანი კანონია ფიზიკაში
სკალარული ფორმა
thumb|right|300px|კულონის კანონის საილუსტრაციო დიაგრამა. ერთნაირი ნიშნის მუხტები ერთმანეთს განიზიდავენ, ხოლო საწინააღმდეგო ნიშნისა მიიზიდავენ. thumb|right|300px|ხელსაწყო, რომლითაც [[შარლ ოგიუსტენ კულონი|კულონი სწავლობდა მუხტების ურთიერთქმედებას]]
კულონის კანონის სკალარული ფორმა აღწერს ორი წერტილოვან მუხტს შორის მოქმედი ძალის მოდულს (აბსოლუტურ მნიშვნელობას). ძალის მნიშვნელობა (F) რომლითაც ურთიერთქმედებენ (q1) და (q2) მუხტები ტოლია
სადაც r არის მანძილი მუხტებს შორის, ხოლო ke არის პროპორციულობის კოეფიციენტი.
SI სისტემაში პროპორციულობის კოეფიციენტი ke, რომელსაც კულონის მუდმივა ჰქვია მოიცემა შემდეგი ფორმულით
სქოლიო
კატეგორია:ფიზიკის კანონები
ინგლისის ბანკი
ინგლისის ბანკი (Bank of England) — გაერთიანებული სამეფოს ცენტრალური ბანკი, მეტსახელად „თრედნიდლ სტრიტის მხცოვანი ლედი“ ან უბრალოდ „მხცოვანი ლედი“ (The Old Lady of Threadneedle Street).
ის ასრულებს ცენტრალური ბანკის ყველა ფუნქციას — ფასთა სტაბილურობის შენარჩუნება, და შესაბამისად, მისი უდიდებულესობის მთავრობის ეკონომიკური პოლიტიკის მხარდაჭერა — ეკონომიკური ზრდის ხელშეწყობისთვის.
სტაბილური და ეფექტიანი ფინანსური სიტუაციის შენარჩუნების მიზნით ბანკს ორი ძირითადი დანიშნეულება აქვს:
ორივე დანიშნულების განხორციელებისთვის ბანკი მჭიდროდ თანამშრომლობს:
რესურსები ინტერნეტსში
კატეგორია:ცენტრალური ბანკები კატეგორია:გაერთიანებული სამეფოს ბანკები კატეგორია:გაერთიანებული სამეფოს ეკონომიკა კატეგორია:ლონდონი
მეტყველების ფუნქციები
მეტყველების ფუნქციათა პირველი შრეობრივი მოდელი 1918 წელს გერმანელმა ფსიქოლოგმა და ენათმეცნიერმა, კარლ ბიულერმა წარმოადგინა. მოგვიანებით, 1953 წელს აღნიშნული მოდელი იერარქიული სახით განავითარა და მეოთხე ფუნქცია დაამატა ავსტრიელმა ფილოსოფოსმა კარლ პოპერმა. პოპერისეული ვარიანტი შემდეგი სახისაა:
1. ექსპრესიული ანუ სიმპტომატიური ფუნქცია;
2. მასტიმულირებელი ანუ ინფორმაციული ფუნქცია;
3. დესკრიფციული ფუნქცია;
4. არგუმენტატიური ფუნქცია;
განსხვავებული სქემა წარმოადგინა იაკობსონმა, რომელიც ემყარება საკომუნიკაციო სიტუაციის ელემენტებს (ადრესატი, რეფერენტი, წარმომთქმელი, არხი, გამონათქვამი, კოდი):
1. კონატიური ფუნქცია: გამონათქვამი ცდილობს ადრესატის რეაქციის გამოწვევას ("გაჩუმდი!");
2. რეფერენციული ფუნქცია: გამონათქვამი შეეხება საუბრის საგანს, აღწერს სამყაროს, გარემოს, გარემოებებს და ა.შ. ("წვიმს");
3. ექსპრესიული ფუნქცია: გამონათქვამი შეეხება მთქმელს ("მოწყენილი ვარ");
4. ფატური ფუნქცია: გამონათქვამი შეეხება საკომუნიკაციო არხს. ("ალო");
5. პოეტური ფუნქცია: გამონათქვამი თავად გამონათქვამსვე შეეხება და თავისსავე ფორმაზე თამაშობს (სიტყვათა განლაგება, ევფონია და ა.შ).
6. მეტალინგვისტური ფუნქცია: გამონათქვამი აღწერს ხმარებულ კოდს ("სიტყვა სიტყვა არის საზოგადო სახელი")
დეტალურად იხ. იაკობსონის სქემა
Real Love (The Beatles-ის სიმღერა)
Real Love — ჯონ ლენონის მიერ დაწერილი სიმღერა. 1979 და 1980 წელს ჩაიწერა მისი ექვსი დუბლი. მან ასევე შექმნა სიმღერა „Real Life“, რომელიც Real Love-ს შეუერთდა. 1988 წლამდე სიმღერას ყურადღებას არ უთმობდნენ, მაგრამ იგი მოხვდა დოკუმენტურ ფილმში „Imagine: John Lennon“.
მეტყველების ფუნქციები
ერთ გამონათქვამს შესაძლოა რამდენიმე ფუნქცია ჰქონდეს.
Real Love (The Beatles-ის სიმღერა)
შემდგომში სიმღერა გადამუშავდა ჯგუფ The Beatles-ის სამი დარჩენილი წევრის, პოლ მაკ-კარტნის, ჯორჯ ჰარისონისა და რინგო სტარის მიერ. 1995 წელს მათ მიერ ასევე დამუშავდა ლენონის კიდევ ერთი დაუსრულებელი სიმღერა, Free as a Bird. „Real Love“ გამოვიდა რამდენიმე ქვეყანაში The Beatles-ის სინგლის სახით 1996 წელს და მოხვდა ალბომში Anthology 2. ეს არის დღეისათვის ჯგუფის უკანასკნელი სინგლი, მოხვედრილი აშშ-ის საუკეთესო 40-ეულში.
მეტყველების ფუნქციები
კატეგორია:ენათმეცნიერება
Real Love (The Beatles-ის სიმღერა)
„Real Love“ არ იქნა შეტანილი BBC-ს Radio 1-ის ეთერში, რამაც გამოიწვია როგორც ჯგუფის მოყვარულთა, ასევე ბრიტანეთის პარლამენტის კრიტიკა.
სქოლიო
კატეგორია:The Beatles-ის სიმღერები კატეგორია:1979 წლის სიმღერები კატეგორია:1980 წლის სიმღერები კატეგორია:1995 წლის სიმღერები
ბობ ეზრინი
რობერტ ალან „ბობ“ ეზრინი (დ. 25 მარტი, 1949) — კანადელი მუსიკალური პროდიუსერი და კლავიშისტი. ყველაზე მეტად ცნობილია ელის კუპერთან, Kiss-თან და პინკ ფლოიდთან თანამშრომლობით. აგრეთვე თანამშრომლობს შედარებით ახალ ჯგუფებთან, — Deftones-თან და 30 Seconds to Mars-თან.